Петя Дубарова
Художник

chitanka.info

Ти седнал си пред бялата картина

с очи дълбоки, сини и искрящи,

под твоите ръце цъфти градина

и пори въздух птицата летяща.

Рисуваш на платното ти планети,

рисуваш ти луната и звездите,

и смели хора в огнение ракети,

герои със медали на гърдите.

И може би след хиляди години,

когато вече няма да сми живи,

картините ти — цафнали градини —

ще бъдат вечно млади и красиви.

07.08.1974 г., Копривщица

Издание:

Петя Дубарова, „Лястовица. Стихове и разкази“, С. 1987

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.